作者：欧阳朝阳
词牌/韵律：摸鱼儿

paragraphs: 正当绂麟时候，秋香还弄清晓。
双旌五马人间贵，千里共腾欢笑。
人未老。
看绿鬓朱颜，赢得花簪帽。
兽炉篆袅。
听檀板轻敲，歌珠一串，依约似蓬岛。
青云步，九万论程未了。
芹宫多世仪表。
提封晋郡重拈出，留样他年称好。
书上考。
怕种满棠阴，丹诏催归早。
安期献枣。
对鹤健丹香，龟轻莲叶，起舞醉清醥。